ΑΠΟΦΑΣΕΙΣ
Αριθμ. 184/Φ20
Κανονισμός Λειτουργίας του Προγράμματος Μεταπτυχιακών Σπουδών (Π.Μ.Σ.) «Διοίκηση Επιχει-
ρήσεων Φιλοξενίας και Τουρισμού» του Τμήματος Διοίκησης Επιχειρήσεων και Τουρισμού της
Σχολής Επιστημών Διοίκησης και Οικονομίας του
Ελληνικού Μεσογειακού Πανεπιστημίου.
Η ΣΥΓΚΛΗΤΟΣ ΤΟΥ ΕΛΛΗΝΙΚΟΥ
ΜΕΣΟΓΕΙΑΚΟΥ ΠΑΝΕΠΙΣΤΗΜΙΟΥ
(Συνεδρίαση 114/19.12.2023)
Έχοντας υπόψη:
1. Τις διατάξεις του άρθρου 23 του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτο-
βάθμια εκπαίδευση, πειραματικά σχολεία, Γενικά Αρχεία
του Κράτους και λοιπές διατάξεις» (Α΄ 70).
2. Τις διατάξεις των άρθρων 75 έως 83 του ν. 4727/2020
«Ψηφιακή Διακυβέρνηση (Ενσωμάτωση στην Ελληνική
Νομοθεσία της Οδηγίας (ΕΕ) 2016/2102 και της Οδηγίας
(ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972)
και άλλες διατάξεις» (Α΄ 184).
3. Τις διατάξεις των άρθρων 79 έως 89 του ν. 4957/2022
«Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδε-
σης των Α.Ε.Ι. με την κοινωνία και λοιπές διατάξεις» (Α΄ 141).
4. Την υπό στοιχεία 5984/Φ20/1.9.2023 απόφαση του
Πρύτανη του Ελληνικού Μεσογειακού Πανεπιστημίου
«Συγκρότηση της Συγκλήτου του Ελληνικού Μεσογειακού Πανεπιστημίου ακαδημαϊκού έτους 2023-2024»
(ΑΔΑ: 91ΘΩ46ΜΗ2Ι-20Ι).
5. Την υπό στοιχεία 2025/Φ20/16.7.2019 απόφαση της
Συγκλήτου του Ελληνικού Μεσογειακού Πανεπιστημίου
«Επανίδρυση του Προγράμματος Μεταπτυχιακών Σπουδών με τίτλο "Διοίκηση Επιχειρήσεων Φιλοξενίας και Του-
ρισμού", του Τμήματος Διοίκησης Επιχειρήσεων και Τουρισμού της Σχολής Επιστημών Διοίκησης και Οικονομίας
του Ελληνικού Μεσογειακού Πανεπιστημίου» (Β’ 3281).
6. Την υπό στοιχεία 8983/Φ20/29.11.2023 απόφαση
της Συγκλήτου του Ελληνικού Μεσογειακού Πανεπιστημίου «Έγκριση Κανονισμού Προγραμμάτων Μεταπτυχια-
κών και Διδακτορικών Σπουδών του ΕΛΜΕΠΑ» (Β’ 6895).
7. Την απόφαση της Συνέλευσης του Τμήματος Διοίκησης Επιχειρήσεων και Τουρισμού στη συνεδρίαση,
με αριθμό πράξης 108/Θ.4/28.11.2023 «Έγκριση Νέου
Κανονισμού Λειτουργίας του Προγράμματος Μεταπτυχιακών Σπουδών «Διοίκηση Επιχειρήσεων Φιλοξενίας
και Τουρισμού».
8. Το με ημερομηνία 15.12.2023 πρακτικό της Επιτροπής Μεταπτυχιακών Σπουδών.
9. Την υπό στοιχεία 218/Φ20/2023 απόφαση του Συμβουλίου Διοίκησης του Ελληνικού Μεσογειακού Πανεπι-
στημίου «Ορισμός Αντιπρυτάνεων του Ελληνικού Μεσογειακού Πανεπιστήμιου» (Υ.Ο.Δ.Δ. 33).
10. Την υπό στοιχεία 219/Φ20/2023 πράξη του Πρύτανη του Ελληνικού Μεσογειακού Πανεπιστημίου «Καθο-
ρισμός Τομέων ευθύνης Αντιπρυτάνεων - Μεταβίβαση
αρμοδιοτήτων και σειρά αναπλήρωσης του Πρύτανη
του Ελληνικού Μεσογειακού Πανεπιστημίου» (Β΄ 265).
11. Την υπό στοιχεία 8768/Φ20/7.12.2022 (Υ.Ο.Δ.Δ. 1163)
διαπιστωτική πράξη του Αντιπρύτανη του Ελληνικού
Μεσογειακού Πανεπιστημίου, με την οποία διαπιστώθηκε η εκλογή Πρύτανη του Ελληνικού Μεσογειακού
Πανεπιστημίου.
12. Το γεγονός ότι με την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζει:
Εγκρίνει τον Κανονισμό Λειτουργίας του Προγράμματος Μεταπτυχιακών Σπουδών «Διοίκηση Επιχειρήσεων
Φιλοξενίας και Τουρισμού» του Τμήματος Διοίκησης
Επιχειρήσεων και Τουρισμού, ως εξής:
Άρθρο 1
Γενικές διατάξεις
1. Το Τμήμα Διοίκησης Επιχειρήσεων και Τουρισμού
του Ελληνικού Μεσογειακού Πανεπιστημίου οργανώνει
και λειτουργεί Πρόγραμμα Μεταπτυχιακών Σπουδών
(Π.Μ.Σ.) με τίτλο «Διοίκηση Επιχειρήσεων Φιλοξενίας και
Τουρισμού», σύμφωνα με τις διατάξεις του παρόντος
Κανονισμού Λειτουργίας, του Κανονισμού Προγραμμάτων Μεταπτυχιακών και Διδακτορικών Σπουδών του ΕΛ-
ΜΕΠΑ, και τις εκάστοτε ισχύουσες διατάξεις του νόμου.
2. Ο τίτλος του Π.Μ.Σ. στην αγγλική γλώσσα είναι
«M.Sc. in Hospitality and Tourism Management».
3. Το πρόγραμμα υλοποιείται στην έδρα του Τμήματος
στο Ηράκλειο της Κρήτης, το οποίο παρέχει τη γραμματειακή και διοικητική υποστήριξη του Προγράμματος.
Άρθρο 2
Αντικείμενο - Σκοπός
1. Το Πρόγραμμα Μεταπτυχιακών Σπουδών «Διοίκηση Επιχειρήσεων Φιλοξενίας και Τουρισμού» έχει ως
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
22 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 387
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 387/22.01.2024
αντικείμενο την παροχή υψηλού επιπέδου γνώσεων και
ικανοτήτων στο αντικείμενο της Διοίκηση Επιχειρήσεων
Φιλοξενίας και Τουρισμού καθώς και την προαγωγή της
γνώσης και της έρευνας στο σχετικό αντικείμενο. Το επίπεδο των γνώσεων που παρέχονται από το Π.Μ.Σ. δίνει
στους αποφοίτους του τη δυνατότητα για συνέχιση των
σπουδών τους σε διδακτορικό επίπεδο.
2. Σκοπό του προγράμματος αποτελεί η παροχή γνώσεων και η ανάπτυξη δεξιοτήτων και ικανοτήτων, στους
φοιτητές/τριες ώστε χρησιμοποιώντας σύγχρονες μεθόδους και εργαλεία, να μπορούν να αναλάβουν θέσεις
ευθύνης σε επιχειρήσεις φιλοξενίας, εστίασης και τουρισμού καθώς και να σχεδιάζουν και να αναπτύσσουν
καινοτόμα τουριστικά προϊόντα.
3. Με την ολοκλήρωση του Προγράμματος Μεταπτυχιακών Σπουδών «Διοίκηση Επιχειρήσεων Φιλοξενίας και
Τουρισμού» οι απόφοιτοι θα είναι σε θέση:
- Να χρησιμοποιούν μια ποικιλία αναλυτικών τεχνικών
για να αναλύουν σύνθετα επιχειρηματικά προβλήματα και προκλήσεις, να αναπτύσσουν και να συγκρίνουν
εναλλακτικές λύσεις και να λαμβάνουν αποφάσεις στα
πλαίσια της διοίκησης μιας τουριστικής επιχείρησης,
- να αναλύουν τα βασικά συστατικά στοιχεία του περιβάλλοντος λειτουργίας των τουριστικών επιχειρήσεων
και να αντιλαμβάνονται και να εξηγούν τον τρόπο με τον
οποίο αυτά επηρεάζουν την απόδοση μιας επιχείρησης,
- να σχεδιάζουν και να αναπτύσσουν καινοτόμα τουριστικά προϊόντα και υπηρεσίες,
- να επιλέγουν και να εφαρμόζουν τα κατάλληλα ερευνητικά εργαλεία (ποσοτική και ποιοτική ανάλυση, κ.α.)
για τον εντοπισμό κρίσιμων επιχειρηματικών προβλημάτων/θεμάτων και την υποστήριξη των διοικητικών
αποφάσεων,
- να επικοινωνούν αποτελεσματικά στον επιχειρηματικό χώρο μέσα από προφορικές επαγγελματικές πα-
ρουσιάσεις,
- να συνεργάζονται αποτελεσματικά με άλλους στο
πλαίσιο διεπιστημονικών δραστηριοτήτων και σε διαφορετικά πολιτισμικά περιβάλλοντα,
- να ενσωματώσουν και να ανταποκριθούν σε ηθικά,
κοινωνικά, περιβαλλοντικά και παγκόσμια ζητήματα στα
πλαίσια της λήψης διοικητικών αποφάσεων στις τουριστικές επιχειρήσεις.
4. Οι απόφοιτοι αποκτούν προσόντα για τη μετέπειτα
επαγγελματική ή ακαδημαϊκή τους πορεία στο αντικείμενο της διοίκησης επιχειρήσεων και οργανισμών που
δραστηριοποιούνται άμεσα ή έμμεσα στο πεδίο του
τουρισμού, αφού θα διαθέτουν πολύ εξειδικευμένες
γνώσεις στο εν λόγω πεδίο εργασίας, διαθέτουν κριτική
επίγνωση των ζητημάτων γνώσης, κατέχουν εξειδικευμένες δεξιότητες επίλυσης προβλημάτων ενώ μπορούν
να διαχειρίζονται και να μετασχηματίζουν περιβάλλοντα
εργασίας ή σπουδής που είναι σύνθετα, απρόβλεπτα και
απαιτούν νέες στρατηγικές προσεγγίσεις.
Άρθρο 3
Μεταπτυχιακός Τίτλος
1. Το Π.Μ.Σ. απονέμει Δίπλωμα Μεταπτυχιακών Σπουδών (Δ.Μ.Σ.) στη «Διοίκηση Επιχειρήσεων Φιλοξενίας
και Τουρισμού». Στην αγγλική γλώσσα, ο τίτλος είναι
«Master of Science (MSc) in Hospitality and Tourism
Management».
2. Για την απόκτηση του Διπλώματος Μεταπτυχιακών
Σπουδών (Δ.Μ.Σ.) του Π.Μ.Σ. είναι υποχρεωτική η επιτυχής παρακολούθηση των μαθημάτων που ορίζει το
πρόγραμμα σπουδών και η συγκέντρωση ενενήντα (90)
πιστωτικών μονάδων (ECTS).
3. Ο τίτλος απονέμεται από το Τμήμα Διοίκησης Επιχειρήσεων και Τουρισμού και υπογράφεται από τον/την
Διευθυντή/-τρια του Π.Μ.Σ. και τον Πρύτανη του Ελληνικού Μεσογειακού Πανεπιστημίου.
4. Το απονεμόμενο Δίπλωμα Μεταπτυχιακών Σπουδών
κατατάσσεται στο επίπεδο 7 του Εθνικού Πλαισίου Προσόντων (ΕΠΠ) και του Ευρωπαϊκού Πλαισίου Προσόντων
(European Qualifications Framework - EQF).
Άρθρο 4
Κατηγορίες και αριθμός εισακτέων
1. Στο Π.Μ.Σ. «Διοίκηση Επιχειρήσεων Φιλοξενίας και
Τουρισμού» γίνονται δεκτοί κάτοχοι τίτλου πρώτου κύκλου σπουδών Α.Ε.Ι. της ημεδαπής ή ομοταγών ιδρυμά-
των της αλλοδαπής. Οι κατηγορίες των πτυχιούχων που
γίνονται δεκτές περιλαμβάνουν αποφοίτους τμημάτων
Διοίκησης Τουριστικών Επιχειρήσεων και Επιχειρήσεων
Φιλοξενίας, Τμημάτων Διοίκησης Τουρισμού, Τμημάτων
Διοίκησης Επιχειρήσεων, Οικονομικών Επιστημών, ή
αποφοίτους Τμημάτων ειδικότητας όπως Μάρκετινγκ,
Λογιστικής και Χρηματοοικονομικής, Δημόσιας Διοίκησης και συναφών ειδικοτήτων, καθώς και πτυχιούχους
άλλων, μη συναφών, ειδικοτήτων με τουλάχιστον δύο
έτη συναφή επαγγελματική εμπειρία. Άλλες περιπτώσεις
μη συναφών ειδικοτήτων, χωρίς σχετική προϋπηρεσία
εξετάζονται κατά περίπτωση από την Σ.Ε.
2. Ο ανώτατος αριθμός των εισακτέων φοιτητών στο
Π.Μ.Σ. ανέρχεται σε τριάντα πέντε (35), στους οποίους
δύναται να συμπεριλαμβάνονται και φοιτητές μερικής
φοίτησης, ο αριθμός των οποίων δεν ξεπερνά το ισοδύναμο τριών (3) φοιτητών πλήρους φοίτησης. Μερική φοί-
τηση προβλέπεται για εργαζόμενους φοιτητές, ύστερα
από αίτησή τους που υποβάλλεται στη Συνέλευση του
Τμήματος, και σε εξαιρετικές περιπτώσεις σε μη εργαζόμενους φοιτητές.
Άρθρο 5
Χρονική διάρκεια λειτουργίας
Το Π.Μ.Σ. λειτουργεί από το ακαδημαϊκό έτος 20182019 και η χρονική του διάρκεια ορίζεται έως το ακαδη-
μαϊκό έτος 2025-2026. Δύναται να παραταθεί η χρονική
διάρκεια, με απόφαση Συγκλήτου, έπειτα από εισήγηση
της Συνέλευσης και γνώμη της Επιτροπής Μεταπτυχιακών Σπουδών εφόσον πληροί τα κριτήρια της εσω-
τερικής και εξωτερικής αξιολόγησης, σύμφωνα με την
ισχύουσα νομοθεσία.
Άρθρο 6
Δομή και όργανα
1. Αρμόδια όργανα για θέματα του Προγράμματος
Μεταπτυχιακών Σπουδών είναι τα ακόλουθα:
α) Η Σύγκλητος του Πανεπιστημίου.
β) Η Επιτροπή Μεταπτυχιακών Σπουδών.
γ) Η Συνέλευση του Τμήματος,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 387/22.01.2024
δ) Η Συντονιστική Επιτροπή (Σ.Ε.) και
ε) Ο Διευθυντής του Π.Μ.Σ.
2. Αρμοδιότητες της Συνέλευσης είναι να:
α) Εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα τροποποίησης
Π.Μ.Σ., καθώς και την παράταση της διάρκειας του
Π.Μ.Σ.,
β) ορίζει τον/ην Διευθυντή/τρια και τα μέλη της Συντονιστικής Επιτροπής κάθε Π.Μ.Σ. του Τμήματος,
γ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών/ριών
και εγκρίνει την εγγραφή αυτών στο Π.Μ.Σ.,
δ) αναθέτει το διδακτικό έργο μεταξύ των διδασκόντων του Π.Μ.Σ. και δύναται να αναθέτει επικουρικό δι-
δακτικό έργο σε Π.Μ.Σ. στους υποψήφιους διδάκτορες
του υπό την επίβλεψη διδάσκοντος του Π.Μ.Σ.
ε) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών/ριών και ορίζει τον επιβλέποντα ανά εργασία,
στ) διαπιστώνει την επιτυχή ολοκλήρωση της φοίτησης και απονέμει το Δίπλωμα Μεταπτυχιακών Σπουδών,
ζ) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
η) αναθέτει σε μεταπτυχιακούς φοιτητές τη διεξαγωγή
επικουρικού διδακτικού έργου σε προγράμματα σπουδών πρώτου κύκλου σπουδών του Τμήματος,
θ) ασκεί κάθε άλλη νόμιμη αρμοδιότητα.
3. Με απόφαση της Συνέλευσης του Τμήματος οι αρμοδιότητες των περ. γ) και ε) δύναται να μεταβιβάζονται
στη Σ.Ε. του Π.Μ.Σ.
4. Συντονιστική Επιτροπή
Η Σ.Ε. αποτελείται από τον Διευθυντή του Π.Μ.Σ. και
τέσσερα (4) μέλη Διδακτικού Ερευνητικού Προσωπικού (Δ.Ε.Π.) του Τμήματος και ομότιμους καθηγητές,
που έχουν συναφές γνωστικό αντικείμενο με αυτό του
Π.Μ.Σ. και αναλαμβάνουν διδακτικό έργο στο Π.Μ.Σ. Τα
μέλη της Σ.Ε. καθορίζονται με απόφαση της Συνέλευσης
του Τμήματος.
Η Σ.Ε. είναι αρμόδια για την παρακολούθηση και τον
συντονισμό της λειτουργίας του προγράμματος και ιδίως:
α) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, και εισηγείται την
έγκρισή του προς την Επιτροπή Ερευνών του Ειδικού
Λογαριασμού Κονδυλίων Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος,
γ) εγκρίνει τη διενέργεια δαπανών του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
ε) εισηγείται προς τη Συνέλευση του Τμήματος την κατανομή του διδακτικού έργου, καθώς και την ανάθεση
διδακτικού έργου,
στ) εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη διδακτικών αναγκών του Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
η) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
H Συντονιστική Επιτροπή συνεδριάζει και λειτουργεί
σύμφωνα με τους κανόνες των συλλογικών οργάνων
του Πανεπιστημίου.
5. Διευθυντής του Π.Μ.Σ.
Ο Διευθυντής του Π.Μ.Σ. προέρχεται από τα μέλη
Δ.Ε.Π. του Τμήματος κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται με από-
φαση της Συνέλευσης του Τμήματος για διετή θητεία, με
δυνατότητα ανανέωσης χωρίς περιορισμό.
Ο Διευθυντής του Π.Μ.Σ. έχει τις ακόλουθες αρμοδιότητες:
α) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση και λειτουργία του Π.Μ.Σ. προς τη Συνέλευση του
Τμήματος,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Πανεπιστημίου θέματα σχετικά με την
αποτελεσματική λειτουργία του Π.Μ.Σ.,
δ) είναι Επιστημονικός Υπεύθυνος του προγράμματος
και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού μεταπτυχιακών και διδακτορικών προγραμμάτων σπουδών,
καθώς και την παρακολούθηση εκτέλεσης του προϋπολογισμού του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
6. Ο Διευθυντής του Π.Μ.Σ., καθώς και τα μέλη της Σ.Ε.
δεν δικαιούνται αμοιβής ή οιασδήποτε αποζημίωσης για
την εκτέλεση των αρμοδιοτήτων που τους ανατίθενται
και σχετίζεται με την εκτέλεση των καθηκόντων τους.
Ο Διευθυντής του Π.Μ.Σ., που είναι παράλληλα Επιστημονικός Υπεύθυνος του προγράμματος, αιτείται στην
Επιτροπή Ερευνών του Ειδικού Λογαριασμού Κονδυλίων Έρευνας τον ορισμό Αναπληρωτή Επιστημονικού
Υπευθύνου για τις ανάγκες οικονομικής διαχείρισης του
Π.Μ.Σ. Το αίτημα του Διευθυντή του Π.Μ.Σ. πρέπει να
συνοδεύεται από απόφαση του αρμόδιου οργάνου του
Π.Μ.Σ.
Άρθρο 7
Διδάσκοντες στο ΠΜΣ
1. Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, κατόπιν απόφασης
του αρμόδιου οργάνου του Π.Μ.Σ. στις ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ΕΛΜΕΠΑ ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 387/22.01.2024
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ΕΛΜΕΠΑ
ή άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
2. Όλες οι κατηγορίες διδασκόντων δύνανται να αμείβονται αποκλειστικά από τους πόρους του Π.Μ.Σ. Δεν
επιτρέπεται η καταβολή αμοιβής ή άλλης παροχής από
τον κρατικό προϋπολογισμό ή το Εθνικό Πρόγραμμα Ανάπτυξης. Με απόφαση του αρμόδιου οργάνου του Π.Μ.Σ.
περί ανάθεσης του διδακτικού έργου, καθορίζεται το
ύψος της αμοιβής κάθε διδάσκοντος σύμφωνα με τον
Κανονισμό Αποδοχών του ΕΛΜΕΠΑ. Ειδικώς, οι διδάσκοντες που έχουν την ιδιότητα μέλους Δ.Ε.Π., δύνανται να
αμείβονται επιπρόσθετα για έργο που προσφέρουν προς
το Π.Μ.Σ., εφόσον εκπληρώνουν τις, ελάχιστες, εκ του
νόμου υποχρεώσεις τους, όπως ορίζονται στην παρ. 2
του άρθρου 155 του ν. 4957/2022. Το τελευταίο εδάφιο
εφαρμόζεται αναλογικά και για τα μέλη Ε.Ε.Π., Ε.ΔΙ.Π. και
Ε.Τ.ΕΠ., εφόσον εκπληρώνουν τις, ελάχιστες, εκ του νόμου
υποχρεώσεις τους. Δεν επιτρέπεται η απασχόληση μελών
Δ.Ε.Π. αποκλειστικά σε Π.Μ.Σ. του Τμήματος ή της Σχολής.
3. Το ύψος της αμοιβής που αφορά στην επίβλεψη
μεταπτυχιακών εργασιών πρέπει να είναι σε συμφωνία
με τον Κανονισμό Αποδοχών του ΕΛΜΕΠΑ, καθορίζεται
από το αρμόδιο όργανο (Συνέλευση του Τμήματος) και
είναι ενιαία για όλους τους επιβλέποντες.
Άρθρο 8
Τρόπος εισαγωγής
1. Η επιλογή των φοιτητών/τριών γίνεται σύμφωνα με
τον ν. 4957/2022 και τις προβλέψεις του Κανονισμού Μεταπτυχιακών και Διδακτορικών Σπουδών καθώς και του
παρόντος Κανονισμού. Μετά από απόφαση της Συνέλευσης του Τμήματος, το μήνα Απρίλιο κάθε ακαδημαϊκού
έτους δημοσιεύεται και αναρτάται στην ιστοσελίδα του
Π.Μ.Σ. και του ιδρύματος προκήρυξη για την εισαγωγή
μεταπτυχιακών φοιτητών/τριών για το επόμενο ακαδημαϊκό έτος. Οι αιτήσεις μαζί με τα απαραίτητα δικαιο-
λογητικά υποβάλλονται στη Γραμματεία του Π.Μ.Σ., σε
προθεσμία που ορίζεται στην προκήρυξη και μπορεί να
παραταθεί με απόφαση της Συνέλευσης του Τμήματος
για διάστημα που δεν ξεπερνά τις τριάντα (30) ημέρες.
2. Απαραίτητα δικαιολογητικά είναι:
i. Αίτηση συμμετοχής.
ii. Βιογραφικό σημείωμα.
iii. Αντίγραφο πτυχίου ή βεβαίωση περάτωσης σπουδών.
iv. Αναλυτική βαθμολογία μαθημάτων προπτυχιακού
προγράμματος σπουδών.
v. Πιστοποιητικό γλωσσομάθειας αγγλικής γλώσσας
(επιπέδου Β2 ή ανώτερου).
vi. Δημοσιεύσεις σε περιοδικά με κριτές ή ανακοινώσεις σε επιστημονικά συνέδρια με κριτές (εάν υπάρχουν).
vii. Αποδεικτικά επαγγελματικής ή ερευνητικής δραστηριότητας (εάν υπάρχουν).
viii. Φωτοτυπία δύο όψεων της αστυνομικής ταυτότητας.
ix. Δύο συστατικές επιστολές (από μέλη ΔΕΠ ΑΕΙ ή/
και εργοδότες).
x. Για υποψήφιους που διαθέτουν τίτλους πρώτου
κύκλου σπουδών από ιδρύματα της αλλοδαπής ακολουθείται η διαδικασία που ορίζει ο νόμος 4957/2022.
Άρθρο 9
Τρόπος επιλογής εισακτέων
1. Η επιλογή των εισακτέων πραγματοποιείται με βάση
τα ακόλουθα κριτήρια και τους αντίστοιχους συντελεστές βαρύτητας:
Κριτήρια
Συντελεστής
Βαθμός πτυχίου
25%
Επαγγελματική εμπειρία
20%
Ερευνητική
δραστηριότητα/Δημοσιεύσεις
15%
Συστατικές επιστολές
10%
Προφορική συνέντευξη
30%
2. Με βάση τα παραπάνω κριτήρια, η Επιτροπή Αξιολόγησης καταρτίζει τον πίνακα αξιολόγησης των φοιτητών/
τριών και τον καταθέτει στη Συνέλευση του Τμήματος
για λήψη απόφασης. Ο πίνακας περιλαμβάνει το σύνολο
των υποψηφίων που έχουν υποβάλλει αποδεκτή αίτηση.
3. Οι επιτυχόντες θα πρέπει να εγγραφούν στη Γραμματεία του Π.Μ.Σ. εντός τριάντα (30) ημερών από την
απόφαση της Συνέλευσης. Σε περίπτωση μη εγγραφής
ενός ή περισσοτέρων φοιτητών, θα κληθούν να εγγραφούν στο Π.Μ.Σ. οι επιλαχόντες (αν υπάρχουν), με βάση
τη σειρά τους στον εγκεκριμένο αξιολογικό πίνακα.
4. Σε περίπτωση ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100),
εισάγονται οι ισοβαθμήσαντες υποψήφιοι, σε ποσοστό
που δεν υπερβαίνει το 10% του ανώτατου αριθμού εισακτέων.
Άρθρο 10
Διάρκεια φοίτησης
1. Η χρονική διάρκεια φοίτησης στο Π.Μ.Σ. που οδηγεί
στη λήψη Διπλώματος Μεταπτυχιακών Σπουδών (Δ.Μ.Σ.)
ορίζεται σε τρία (3) ακαδημαϊκά εξάμηνα για το πρόγραμμα πλήρους φοίτησης, η οποία προσαυξάνεται κατά τρία
(3) εξάμηνα για το πρόγραμμα μερικής φοίτησης, και στα
οποία περιλαμβάνεται και ο χρόνος που απαιτείται για την
εκπόνηση και υποβολή προς κρίση της μεταπτυχιακής
διπλωματική εργασίας. Οι εισακτέοι μερικής φοίτησης
οφείλουν να εκπληρώσουν όλες τις ακαδημαϊκές υποχρεώσεις σε αντιστοιχία με τους φοιτητές/τριες πλήρους
φοίτησης και μπορούν να δηλώσουν δύο (2) και κατά το
μέγιστο τρία (3) μαθήματα σε ένα ακαδημαϊκό εξάμηνο
σπουδών. Η μέγιστη διάρκεια φοίτησης που οδηγεί στην
απονομή του Δ.Μ.Σ. δεν μπορεί να υπερβεί τη διπλάσια
από την προβλεπόμενη κανονική διάρκεια φοίτησης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 387/22.01.2024
2. Οι μεταπτυχιακοί φοιτητές/τριες με αίτησή τους
μπορούν να ζητήσουν παράταση σπουδών και μόνο για
σοβαρούς λόγους, η οποία δεν δύναται να υπερβεί τον
αριθμό εξαμήνων της κανονικής φοίτησης του Π.Μ.Σ.
Αδικαιολόγητη, μη ολοκλήρωση των σπουδών πέραν
αυτού του χρονοδιαγράμματος οδηγεί σε ερώτημα διαγραφής του/της μεταπτυχιακού/ής φοιτητή/τριας από
το Π.Μ.Σ., το οποίο επιλαμβάνεται η Σ.Ε. και αποφασίζει
το αρμόδιο όργανο.
3. Οι μεταπτυχιακοί φοιτητές με αίτησή τους μπορούν
να ζητήσουν αιτιολογημένα αναστολή φοίτησης μέγιστης διάρκειας ενός έτους (ή δύο ακαδημαϊκών εξαμή-
νων). Τα εξάμηνα αναστολής της φοιτητικής ιδιότητας
δεν προσμετρώνται στην προβλεπόμενη ανώτατη διάρκεια κανονικής φοίτησης.
Άρθρο 11
Πρόγραμμα σπουδών
1. Το Π.Μ.Σ. ξεκινά το χειμερινό εξάμηνο εκάστου
ακαδημαϊκού έτους. Για την απόκτηση του Διπλώματος
Μεταπτυχιακών Σπουδών (Δ.Μ.Σ.) απαιτούνται συνολικά
ενενήντα (90) πιστωτικές μονάδες (ECTS). H επιτυχής
παρακολούθηση οκτώ (8) μαθημάτων και η εκπόνηση
Διπλωματικής Εργασίας είναι απαραίτητη προϋπόθεση
για την απόκτηση του Δ.Μ.Σ. Σε κάθε μάθημα αντιστοιχούν 7.5 πιστωτικές μονάδες (ECTS). Συνολικά, τα μαθή-
ματα αντιστοιχούν σε τριάντα (30) ECTS ανά εξάμηνο
σπουδών και συνολικά σε εξήντα (60) ECTS. Η διπλωματική εργασία αντιστοιχεί σε τριάντα (30) ECTS. Η σειρά
παρακολούθησης των μαθημάτων από τους φοιτητές
είναι αυτή που αναγράφεται στο πρόγραμμα σπουδών
και συνοψίζεται στον παρακάτω πίνακα, που καταγράφει
ανά ακαδημαϊκό εξάμηνο τον τίτλο του μαθήματος και
τις πιστωτικές μονάδες που αντιστοιχούν σε αυτό.
2. Και τα τέσσερα (4) μαθήματα του πρώτου εξαμήνου
σπουδών είναι υποχρεωτικά για όλους τους φοιτητές/
τριες. Στο δεύτερο εξάμηνο σπουδών οι φοιτητές πρέπει να επιλέξουν τα τρία (3) υποχρεωτικά μαθήματα και
ένα (1) από τα δύο (2) διαθέσιμα κατ’ επιλογήν υποχρεωτικά μαθήματα.
Α’ ΕΞΑΜΗΝΟ
Μαθήματα
Κατηγορία
Μαθήματος
Ώρες
ανά εβδομάδα
ΠΙΣΤΩΤΙΚΕΣ
ΜΟΝΑΔΕΣ (ECTS)
Τουριστική Βιομηχανία και
Ανάλυση Δεδομένων τουρισμού
Υ
7,5
Μάνατζμεντ και Ηγεσία στις Τουριστικές και
Ξενοδοχειακές Επιχειρήσεις
Υ
7,5
Διοίκηση Μάρκετινγκ Τουριστικών Υπηρεσιών
Υ
7,5
Διοικητική Λογιστική για Τουριστικές Επιχειρήσεις
Υ
7,5
Β’ ΕΞΑΜΗΝΟ
Μαθήματα
Κατηγορία
Μαθήματος
Ώρες ανά
εβδομάδα
ΠΙΣΤΩΤΙΚΕΣ
ΜΟΝΑΔΕΣ (Π.Μ.)
Διαχείριση Εσόδων (Revenue Management)
Υ
7,5
Σύγχρονες Μέθοδοι Προώθησης και Διανομής
στις Τουριστικές Επιχειρήσεις
Υ
7,5
Στρατηγική Διοίκηση Τουριστικών Επιχειρήσεων και
Επιχειρηματικότητα
Υ
7,5
Διαχείριση Πελατειακών Σχέσεων και Εμπειριών
ΕΥ
7,5
Μελέτες Σκοπιμότητας στον Τουριστικό Τομέα
ΕΥ
7,5
Γ’ ΕΞΑΜΗΝΟ
Εκπόνηση Μεταπτυχιακής Διπλωματικής Εργασίας
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ
4. Το αναλυτικό περίγραμμα κάθε μαθήματος δύναται να επικαιροποιείται κάθε ακαδημαϊκό έτος και στη συνέχεια αναρτάται στον ιστότοπο του Π.Μ.Σ. Το συνοπτικό περιεχόμενο των μαθημάτων έχει ως εξής:
Τουριστική Βιομηχανία και Ανάλυση Δεδομένων τουρισμού
Σκοπό του μαθήματος αποτελεί η κατανόηση από τον/την μεταπτυχιακό φοιτητή/τρια πώς θα χρησιμοποιεί
βασικές στατιστικές τεχνικές και πώς, αφού τις εφαρμόσει, θα αξιοποιεί και θα επικοινωνεί τα αποτελέσματά τους.
Στην όλη προσέγγιση του μαθήματος η έμφαση δίνεται στο “how to”, αξιοποιώντας το λογιστικό φύλλο excel και τις
σχετικές με το μάθημα στατιστικές συναρτήσεις που διαθέτει καθώς και τα ενσωματωμένα πρόσθετα.
Μάνατζμεντ και Ηγεσία στις Τουριστικές και Ξενοδοχειακές Επιχειρήσεις
Σκοπός του μαθήματος είναι να αποκτήσουν οι φοιτητές/τριες εκείνες τις γνώσεις και τις δεξιότητες που θα τους
επιτρέψουν να διαχειριστούν αρμοδιότητες, να συνεργαστούν και να διοικήσουν αποτελεσματικά επιχειρήσεις.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 387/22.01.2024
Επιπλέον, το μάθημα στοχεύει στο να εξοικειώσει τους/
τις φοιτητές/τριες με τις βασικές έννοιες και διαδικασίες
του πεδίου της διαχείρισης ανθρώπινων πόρων, διαδικασίες την επίτευξη των επιχειρησιακών στόχων και της
διαχείρισης συγκρούσεων.
Διοίκηση Μάρκετινγκ Τουριστικών Επιχειρήσεων
Σκοπός του μαθήματος είναι η εισαγωγή των φοιτητών/τριών στην έννοια του μάρκετινγκ και η εμπέδωση
των βασικών αρχών, μεθόδων και προβλημάτων του
μάρκετινγκ ως διοικητική λειτουργία. Στο πλαίσιο του
μαθήματος παρουσιάζονται οι τεχνικές και οι μέθοδοι
που εφαρμόζει το μάρκετινγκ για την ανάλυση των επιχειρηματικών προβλημάτων και αναλύεται η σημασία
της διαμόρφωσης στρατηγικής σε θέματα προσφερόμενων προϊόντων ή υπηρεσιών, δικτύου διανομής, τι-
μολόγησης, προβολής και επικοινωνίας.
Διοικητική Λογιστική για Τουριστικές Επιχειρήσεις
Σκοπός του μαθήματος είναι να εισάγει τους φοιτητές/
τριες στην ανάπτυξη και χρήση λογιστικών και ποσοτικών πληροφοριών για την υποβοήθηση στη λήψη απο-
φάσεων, τον έλεγχο και τη μέτρηση της απόδοσης των
τουριστικών επιχειρήσεων. Οι βασικές έννοιες λογιστικής
και κοστολόγησης, ο προϋπολογιστικός σχεδιασμός και
έλεγχος, η μέτρηση της απόδοσης και η ανάλυση αριθμοδεικτών αποτελούν τον κορμό του μαθήματος.
Διαχείριση Εσόδων (Revenue Management)
Σκοπός του μαθήματος είναι να κατανοήσουν οι φοιτητές την έννοια, την αξία και τις ιδιαιτερότητες του
Revenue Management για τις τουριστικές επιχειρήσεις,
καθώς και να αποκτήσουν δεξιότητες/ικανότητες σχετικά με την προετοιμασία και εφαρμογή στρατηγικών
διαχείρισης, ελέγχου και βελτιστοποίησης των εσόδων.
Στο επίκεντρο του μαθήματος βρίσκεται η τιμολόγηση
και οι στρατηγικές της. Ιδιαίτερη έμφαση δίνεται στην
δυναμική τιμολόγηση, η οποία βελτιστοποιεί τα έσοδα
και τα κέρδη των τουριστικών επιχειρήσεων.
Σύγχρονες Μέθοδοι Προώθησης και Διανομής στις
Τουριστικές Επιχειρήσεις
Σκοπός του μαθήματος είναι να αναγνωρίσουν οι
φοιτητές/τριες τη σημασία των νέων τεχνολογιών και
της καινοτομίας στον τουριστικό τομέα και να αποκτήσουν δεξιότητες/ικανότητες σχετικά με το σχεδιασμό
και την εφαρμογή σύγχρονων μορφών προώθησης και
διαχείρισης των καναλιών διανομής στις τουριστικές
επιχειρήσεις.
Στρατηγική Διοίκηση και Επιχειρηματικότητα
Στο μάθημα εξετάζεται η αναλυτική προσέγγιση της
στρατηγικής διοίκησης στον τουρισμό. Στόχος είναι να
εξοπλίσει τους φοιτητές/τριες με τις κρίσιμες γνώσεις
και δεξιότητες για την αποτελεσματική διοίκηση των
τουριστικών επιχειρήσεων. Το μάθημα περιλαμβάνει
πρακτικά παραδείγματα και προσεγγίσεις από τον τουριστικό τομέα για την αντιμετώπιση των προκλήσεων
και των ευκαιριών του τουρισμού.
Διαχείριση Πελατειακών Σχέσεων και Εμπειριών
Το μάθημα αποσκοπεί στο να κατανοήσουν οι φοιτητές/τριες τη φύση και τον σκοπό της αποτελεσματικής
διαχείρισης των σχέσεων με τους πελάτες και να εξοπλίσει τους φοιτητές/τριες με ένα ισχυρό εννοιολογικό
υπόβαθρο, ενσωματώνοντας τη θεωρία στην πράξη,
με ιδιαίτερη έμφαση στην εμπειρία του πελάτη και στο
σχεδιασμό της στρατηγικής διαχείρισης πελατειακών
σχέσεων.
Μελέτες Σκοπιμότητας στον Τουριστικό Τομέα
Σκοπός του μαθήματος είναι η ανάδειξη τόσο του
ρόλου των οικονομοτεχνικών μελετών (μελέτες σκοπιμότητας), στο πλαίσιο της βιωσιμότητας των τουριστι-
κών επιχειρήσεων όσο και της διαδικασίας κατάρτισης
μιας οικονομοτεχνικής μελέτης. Το βασικό ερώτημα
που επιχειρείται να απαντηθεί είναι «αν η μελλοντική
απόδοση δικαιολογεί τον κίνδυνο που αναλαμβάνει ο
επιχειρηματίας του τουρισμού». Το μαθησιακό αποτέλεσμα συναρτάται στην απόκτηση διοικητικών, λογιστικών
και χρηματοοικονομικών γνώσεων και δεξιοτήτων, σε
σχέση με τη χρηματοδότηση των επιχειρήσεων και την
αξιολόγηση των επενδύσεων στον τουριστικό τομέα.
Μεταπτυχιακή Διπλωματική Εργασία
Σκοπός της εκπόνησης μεταπτυχιακής διπλωματικής
εργασίας είναι η καλλιέργεια της κριτικής σκέψης των
μεταπτυχιακών φοιτητών/τριών μέσω της διεξαγωγής
έρευνας σε θέματα συναφή με τη διοίκηση μονάδων
φιλοξενίας και τουρισμού. Ειδικότερα η εκπόνηση της
μεταπτυχιακής διπλωματικής εργασίας στοχεύει στην
εμβάθυνση των φοιτητών/τριών στην ερευνητική σκέψη
και μεθοδολογία και στην εφαρμογή των γνώσεων που
αποκτήθηκαν στη διάρκεια των μαθημάτων του Π.Μ.Σ.
5. Για τον υπολογισμό του βαθμού του τίτλου σπουδών
λαμβάνεται υπόψη η βαρύτητα που έχει κάθε μάθημα
στο πρόγραμμα σπουδών, η οποία εκφράζεται με τον
αριθμό των πιστωτικών μονάδων (ECTS). Ο αριθμός των
πιστωτικών μονάδων (ECTS) του μαθήματος αποτελεί
ταυτόχρονα και τον συντελεστή βαρύτητας αυτού του
μαθήματος. Ο υπολογισμός αυτός εκφράζεται με τον
ακόλουθο μαθηματικό τύπο:
Βαθμός Διπλώματος = (Βαθμός Μαθήματος1 x ECTS
Μαθήματος1 + Βαθμός Μαθήματος2 x ECTS Μαθήματος2 + ….+ Βαθμός ΜαθήματοςΝ x ECTS ΜαθήματοςΝ)/
Συνολικός Αριθμός ECTS, όπου Ν ο αριθμός των απαιτούμενων μαθημάτων ή εκπαιδευτικών δραστηριοτήτων
για τη λήψη του Διπλώματος. Ως μάθημα λογίζεται και η
Μεταπτυχιακή Διπλωματική Εργασία, καθώς είναι υποχρεωτική για την ολοκλήρωση των σπουδών.
Άρθρο 12
Μεταπτυχιακές Διπλωματικές Εργασίες
1. Δικαίωμα επίβλεψης διπλωματικών εργασιών έχουν
οι κατωτέρω διδάσκοντες υπό την προϋπόθεση ότι είναι
κάτοχοι διδακτορικού διπλώματος:
α) Mέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ΕΛΜΕΠΑ ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμοι Καθηγητές ή αφυπηρετήσαντα μέλη Δ.Ε.Π.
του Τμήματος ή άλλων Τμημάτων του ΕΛΜΕΠΑ ή άλλου
Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 387/22.01.2024
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
2. Με απόφαση της Συντονιστικής Επιτροπής δύναται
να ανατίθεται η επίβλεψη διπλωματικών εργασιών και
σε μέλη Δ.Ε.Π., Ε.Ε.Π., Ε.Τ.Ε.Π. και Ε.ΔΙ.Π. του Τμήματος,
που δεν έχουν αναλάβει διδακτικό έργο στο Π.Μ.Σ. Απαραίτητη προϋπόθεση είναι η συνάφεια του γνωστικού
αντικειμένου ή του επιστημονικού έργου ή του αντικειμένου της διατριβής των εν λόγω μελών του τμήματος
με το αντικείμενο του Π.Μ.Σ.
Άρθρο 13
Εξετάσεις και αξιολόγηση μεταπτυχιακών
φοιτητών/τριων
1. Για τα δύο πρώτα εξάμηνα του κύκλου σπουδών
που περιλαμβάνουν την παρακολούθηση μαθημάτων,
το εκπαιδευτικό έργο διεξάγεται το χειμερινό εξάμηνο
κάθε ακαδημαϊκού έτους και περιλαμβάνει δεκατρείς
(13) εβδομάδες διδασκαλίας. Τα μαθήματα εξετάζονται
μετά το πέρας των 13 εβδομάδων. Επαναληπτικές εξετάσεις λαμβάνουν χώρα στη διάρκεια της εξεταστικής
περιόδου του Ιουνίου. Σε περίπτωση κωλύματος διεξαγωγής μαθήματος πραγματοποιείται αναπλήρωσή του.
Η ημερομηνία και η ώρα αναπλήρωσης αναρτώνται
στην ηλεκτρονική πλατφόρμα εκπαίδευσης και ενημερώνεται η Γραμματεία του Π.Μ.Σ. Το τρίτο εξάμηνο του
κύκλου σπουδών που περιλαμβάνει την εκπόνηση της
διπλωματικής εργασίας, ξεκινά το εαρινό ακαδημαϊκό
εξάμηνο που ακολουθεί το τελευταίο χειμερινό εξάμηνο
διεξαγωγής των μαθημάτων.
2. Η αξιολόγηση των μεταπτυχιακών φοιτητών/τριων
και η επίδοσή τους στα μαθήματα που υποχρεούνται
να παρακολουθήσουν στο πλαίσιο του Π.Μ.Σ. πραγματοποιείται στο τέλος κάθε εξαμήνου με γραπτές ή προ-
φορικές εξετάσεις ή/και με εκπόνηση εργασιών, ή/και
με ενδιάμεσες εξετάσεις (τεστ προόδου), καθ’ όλη τη
διάρκεια του εξαμήνου. Ο τρόπος αξιολόγησης ορίζεται
από τον διδάσκοντα του κάθε μαθήματος, καταγράφεται
στο εγκεκριμένο περίγραμμα του μαθήματος και δεν
μεταβάλλεται. Η βαθμολόγηση γίνεται στην κλίμακα 0-10
και ο ελάχιστος προβιβάσιμος βαθμός είναι το πέντε (5).
Η βαθμολογία των μαθημάτων αναρτάται στο πληροφοριακό σύστημα εντός 15 ημερών από τη λήξη της
εξεταστικής περιόδου.
Άρθρο 14
Εγγραφή και δηλώσεις μαθημάτων
1. Η φοιτητική ιδιότητα αποκτάται με την εγγραφή των
φοιτητών/τριών στο Π.Μ.Σ. Οι εγγραφές γίνονται σε διάστημα που ορίζεται από την Γραμματεία του Π.Μ.Σ. για
κάθε ακαδημαϊκό έτος. Όλοι οι φοιτητές/τριες υποχρεούνται να αποδέχονται πλήρως τις διατάξεις του παρόντος
κανονισμού μεταπτυχιακών σπουδών.
2. Σε κάθε ακαδημαϊκό εξάμηνο, η δήλωση των μαθημάτων που θα παρακολουθήσει και θα εξεταστεί ο/η
κάθε φοιτητής/τρια γίνεται αποκλειστικά σε ημερομηνίες
που ανακοινώνει η γραμματεία του Π.Μ.Σ. Απορρίπτονται αιτήσεις δηλώσεων που υποβάλλονται εκτός των
ημερομηνιών αυτών. Στο Π.Μ.Σ. «Διοίκηση Επιχειρήσεων
Φιλοξενίας και Τουρισμού» οι φοιτητές/τριες πρέπει να
δηλώσουν και να παρακολουθήσουν όλα τα μαθήματα
του προγράμματος σπουδών στο εξάμηνο που προβλέπεται και δεν μπορεί να γίνει καμία κατοχύρωση
μαθημάτων που έχουν παρακολουθήσει επιτυχώς σε
άλλες σπουδές τους, προπτυχιακές, μεταπτυχιακές, ή
διδακτορικές.
Άρθρο 15
Δικαιώματα και υποχρεώσεις φοιτητών
1. Οι μεταπτυχιακοί φοιτητές έχουν όλα τα δικαιώματα
και τις παροχές που προβλέπονται και για τους φοιτητές
του πρώτου κύκλου σπουδών με τις ίδιες προϋποθέσεις
και κριτήρια που ορίζει το Πανεπιστήμιο, εκτός του δικαιώματος παροχής δωρεάν διδακτικών συγγραμμάτων.
Οι υποψήφιοι μεταπτυχιακοί φοιτητές/τριες πρέπει να
είναι ενήμεροι/ες για τον παρόντα Κανονισμό πριν την
εγγραφή τους. Οι μεταπτυχιακοί φοιτητές/τριες έχουν
τις παρακάτω υποχρεώσεις:
- Nα παρακολουθούν τα προσφερόμενα μαθήματα,
- να συμμετέχουν σε ημερίδες και άλλες επιστημονικές
εκδηλώσεις με θέματα συναφή με το αντικείμενο του
Π.Μ.Σ.,
- να υποβάλλουν εντός των προβλεπόμενων προθεσμιών τις εργασίες τους,
- να προσέρχονται στις εξετάσεις των μαθημάτων,
- να παρέχουν επικουρικό διδακτικό έργο σε προγράμματα σπουδών πρώτου κύκλου έως έξι (6) ώρες
ανά εβδομάδα,
- να συμμετέχουν στη διαδικασία αξιολόγησης του
προγράμματος,
- να ολοκληρώσουν με επιτυχία την Διπλωματική τους
Εργασία,
- να έχουν τακτοποιήσει όλες τις οικονομικές τους υποχρεώσεις, καθώς και όποια άλλη υποχρέωση προς το
Ίδρυμα, πριν από την ορκωμοσία. Σε αντίθετη περίπτωση, δεν θα έχουν δικαίωμα να παραλάβουν το Δίπλωμα
Μεταπτυχιακών Σπουδών ή άλλο σχετικό έγγραφο,
- να τηρούν τον παρόντα Κανονισμό Μεταπτυχιακών
Σπουδών, τις αποφάσεις των οργάνων του Π.Μ.Σ., του
Τμήματος και του Πανεπιστημίου,
- να σέβονται και να τηρούν τους κανόνες της ακαδημαϊκής δεοντολογίας και της έρευνας.
2. Ως επικουρικό διδακτικό έργο ορίζεται η επικουρία
των μελών Διδακτικού Ερευνητικού Προσωπικού (Δ.Ε.Π.)
κατά την άσκηση του διδακτικού τους έργου, η άσκηση
των φοιτητών/τριών, η διεξαγωγή φροντιστηρίων, εργαστηριακών ασκήσεων, η εποπτεία εξετάσεων και η
διόρθωση ασκήσεων.
3. Η Σ.Ε. του Π.Μ.Σ. δύναται να χορηγεί υποτροφίες
αριστείας και ανταποδοτικές υποτροφίες προς τους/
τις μεταπτυχιακούς φοιτητές/τριες του Τμήματος, με τη
διαδικασία, τους όρους και τις προϋποθέσεις που αναφέρονται στον Κανονισμό Προγραμμάτων Μεταπτυχιακών
και Διδακτορικών Σπουδών του Πανεπιστημίου και στη
νομοθεσία.
4. Οι μεταπτυχιακοί φοιτητές/τριες μπορούν να συμμετέχουν στο πρόγραμμα κινητικότητας ERASMUS κατά
την κείμενη νομοθεσία και τον κανονισμό του ΠανεΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 387/22.01.2024
πιστημίου. Στην περίπτωση αυτή ο μέγιστος αριθμός
πιστωτικών μονάδων ECTS που μπορούν να αναγνωρίσουν, από μαθήματα τα οποία παρακολούθησαν και
εξετάστηκαν επιτυχώς στο ίδρυμα της αλλοδαπής, ανέρχεται σε τριάντα (30).
5. Με αιτιολογημένη απόφαση του αρμόδιου οργάνου
του Προγράμματος Μεταπτυχιακών Σπουδών, φοιτητές/
τριες του Π.Μ.Σ. δύναται να απαλλάσσονται, εν όλω ή εν
μέρει, από την υποχρέωση καταβολής διδάκτρων, υπό
την προϋπόθεση παροχής έργου προς το πρόγραμμα ή
το Πανεπιστήμιο.
6. Το Γραφείο Διασύνδεσης του ΕΛΜΕΠΑ παρέχει συμβουλευτική υποστήριξη φοιτητών σε θέματα σπουδών
και επαγγελματικής αποκατάστασης.
7. Επιπλέον, προϋπόθεση για τη λήψη του τίτλου σπουδών αποτελεί και η παράδοση του δωματίου της Φοιτη-
τικής Εστίας, σε περίπτωση που ήταν δικαιούχοι, καθώς
και η επιστροφή όλου του υλικού που έχουν δανειστεί
από τη Βιβλιοθήκη του Πανεπιστημίου.
Άρθρο 16
Καθήκοντα Διδασκόντων
1. Οι διδάσκοντες του Π.Μ.Σ. θα πρέπει
- Nα επεκτείνουν τις γνωστικές τους ικανότητες εντός
του ευρύτερου πλαισίου του επιστημονικού πεδίου ώστε
να είναι σε θέση να προσφέρουν στους/στις φοιτητές/
τριες διεπιστημονική σύγχρονη γνώση,
- να είναι προσιτοί στους/στις φοιτητές/τριες, να συζητούν, να συνεργάζονται και να συνεισφέρουν με τις
γνώσεις και την εμπειρία τους σε μια επιτυχημένη, ακαδημαϊκή πορεία τους,
- να καταρτούν ένα περίγραμμα μαθήματος, που περιλαμβάνει τους στόχους, τα μαθησιακά αποτελέσμα-
τα, βιβλιογραφία, τον τρόπο αξιολόγησης, εκτεταμένο
αναλυτικό πρόγραμμα, έτσι ώστε το διδακτικό υλικό να
καλύπτει πλήρως τις ακαδημαϊκές ανάγκες της εκπαιδευτικής δραστηριότητας,
- να στηρίζουν τη φοιτητοκεντρική μάθηση, να συμμετέχουν σε συζητήσεις σχετικά με τα αποτελέσματα των
εξετάσεων ή των εργασιών με στόχο τη μεγιστοποίηση
της μαθησιακής επιτυχίας,
- να προτείνουν θέματα Μεταπτυχιακών Διπλωματικών Εργασιών, να συνεργάζονται και να βοηθούν τους/
τις φοιτητές/τριες κατά την εκπόνηση των Εργασιών.
Άρθρο 17
Δυνατότητα χορήγησης υποτροφιών
Παρέχεται η δυνατότητα χορήγησης υποτροφιών με
κριτήρια αριστείας, καθώς και παροχής ανταποδοτικών
υποτροφιών, σύμφωνα με όσα ορίζει ο Κανονισμός των
Προγραμμάτων Μεταπτυχιακών και Διδακτορικών
Σπουδών του Πανεπιστημίου και η ισχύουσα νομοθεσία.
Άρθρο 18
Τρόπος οργάνωσης εκπαιδευτικής διαδικασίας
1. Το Π.Μ.Σ. υλοποιείται με τη διά ζώσης εκπαιδευτική
διαδικασία. Τα μαθήματα γίνονται στις εγκαταστάσεις
της Σχολής Επιστημών Διοίκησης και Οικονομίας του
Ελληνικού Μεσογειακού Πανεπιστημίου στο Ηράκλειο
Κρήτης. Η παρακολούθηση όλων των μαθημάτων είναι υποχρεωτική. Ο ανώτατος αριθμός απουσιών ανά
μάθημα ορίζεται σε τρεις (3). Σε περίπτωση απουσίας,
ο διδάσκοντας/η διδάσκουσα ενημερώνει τον φοιτητή/
την φοιτήτρια, για το ενδεχόμενο απώλειας της δυνατότητας εξέτασης του μαθήματος, καθώς και τον Διευθυ-
ντή/την Διευθύντρια του προγράμματος. Τα μαθήματα
του Π.Μ.Σ. διδάσκονται στην ελληνική γλώσσα. Κατ’ εξαίρεση, μεμονωμένες διαλέξεις προσκεκλημένων διδα-
σκόντων/ουσών μπορούν να διεξάγονται στην Αγγλική.
Άρθρο 19
Υποδομή και χρηματοδότηση του ΠΜΣ
1. Για την εύρυθμη λειτουργία του ΠΜΣ θα διατεθούν
αίθουσες διδασκαλίας και σεμιναρίων, αμφιθέατρα εξοπλισμένα με οπτικοακουστικά μέσα και εργαστήρια του
Τμήματος Διοίκησης Επιχειρήσεων και Τουρισμού και
του Πανεπιστημίου.
2. Για τη διοικητική και γραμματειακή υποστήριξη του
Π.Μ.Σ. δύναται να προσλαμβάνεται προσωπικό, από το
Π.Μ.Σ. για αυτό το σκοπό, σύμφωνα με την ισχύουσα
νομοθεσία, και τελεί υπό την εποπτεία της Γραμματείας
του Τμήματος Διοίκησης Επιχειρήσεων και Τουρισμού.
3. Η χρηματοδότηση του Π.Μ.Σ. προέρχεται από τα
τέλη φοίτησης καθώς και από:
α. Δωρεές, παροχές, κληροδοτήματα και κάθε είδους χορηγίες φορέων του δημόσιου τομέα, όπως
οριοθετείται στην περ. α’ της παρ. 1 του άρθρου 14 του
ν. 4270/2014 (Α’ 143), ή του ιδιωτικού τομέα,
β. πόρους από ερευνητικά προγράμματα,
γ. πόρους από προγράμματα της Ευρωπαϊκής Ένωσης
ή άλλων διεθνών οργανισμών,
δ. κάθε άλλη νόμιμη πηγή.
4. Για τη συμμετοχή τους στο Π.Μ.Σ. «Διοίκηση Επιχειρήσεων Φιλοξενίας και Τουρισμού» οι μεταπτυχιακοί
φοιτητές/τριες καταβάλλουν τέλη φοίτησης που ανέρχονται για το πρόγραμμα πλήρους φοίτησης στο ποσό των
1,100 ευρώ ανά εξάμηνο, ενώ για το πρόγραμμα μερικής
φοίτησης, τα τέλη φοίτησης ανέρχονται σε 550 ευρώ. Η
καταβολή των τελών φοίτησης πραγματοποιείται τμηματικά, την πρώτη εβδομάδα κάθε ακαδημαϊκού εξαμήνου.
Άρθρο 20
Αξιολόγηση του προγράμματος
Η εσωτερική και εξωτερική αξιολόγηση του Π.Μ.Σ. θα
γίνεται σύμφωνα με τις ισχύουσες διατάξεις και τον Κανονισμό Προγραμμάτων Μεταπτυχιακών και Διδακτορικών
Σπουδών του Πανεπιστημίου.
Άρθρο 21
Μεταβατικές διατάξεις
Όσα θέματα δεν ρυθμίζονται από τον παρόντα Κανονισμό Λειτουργίας ή τον Κανονισμό Μεταπτυχιακών και
Διδακτορικών Σπουδών του Πανεπιστημίου θα ρυθμίζονται με αποφάσεις της Συνέλευσης του Τμήματος ή
της Συγκλήτου σύμφωνα με την ισχύουσα νομοθεσία.
Η ισχύς του παρόντος Κανονισμού αρχίζει από τη δημοσίευσή του στο Φύλλο Εφημερίδας της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Ηράκλειο, 10 Ιανουαρίου 2024
Ο Πρύτανης
ΝΙΚΟΛΑΟΣ ΚΑΤΣΑΡΑΚΗΣ

[Source: 20240200387.pdf | Tokens: 36126]